**Anexa nr. 6** – **Mecanismul operațional de aplicare a instrumentului economic “Plătește Pentru Cât Arunci” (PPCA)**

conform prevederilor O.U.G. nr. 74/2018 pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de urgenţă a Guvernului nr. 196/2005 privind Fondul pentru mediu, cu modificările şi completările ulterioare

**CAP. 1 Tarife, indicele de generare și indicatori de performanță**

Toate calculele de determinare a nivelului Taxei de Salubrizare de Bază (TSB) se întemeiază pe următoarele tarife aprobate la nivelul Sistemului de Management Integrat al Deșeurilor Bistrița-Năsăud:

Tarife în vigoare ale operatorilor de salubrizare începând cu 01.01.2026:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **Tarife aprobate ale operatorilor (excl.T.V.A.)** | | | | | |  |
| **Nr. crt.** | **Zona** | **Tarif colectare separată şi transport separat al deşeurilor reziduale**  **- lei/to -** | **Tarif colectare separată şi transport separat al deşeurilor reciclabile**  **- lei/to -** | **Tarif depozitare**  **- lei/to -** | **Tarif compostare**  **- lei/to -** | **Tarif sortare**  **- lei/to -** | **Valoarea contribuţiei pentru economia circulară (CEC)**  **- lei/to -** |  |
| **1** | **Casnici** | **421.11** | **1,035.62** | **180.22** | **190.01** | **558.34** | **160** |  |
| **2** | **Non-casnici** | **567.48** | **945.52** |  |  |  |

Notă: **tarifele de mai sus NU includ TVA-ul operatorilor de salubrizare**

Indicatorii minimi de performanță care trebuie incluşi ȋn contractele de delegare a gestiunii serviciului de salubrizare prevăzuţi ȋn Anexa 5 din O.U.G. 92/2021 privind regimul deşeurilor, cu modificǎrile și completǎrile ulterioare:

* 70% - colectare separată a deșeurilor reciclabile din totalul deșeurilor municipale generate;
* 75% - cantitatea totală de deşeuri trimisă la reciclare ca procentaj din cantitatea totală de deşeuri acceptate la staţiile de sortare;
* 3% - cantitatea totală de deşeuri de hârtie, metal, plastic şi sticlă trimisă anual la reciclare ca procentaj din cantitatea totală de deşeuri acceptată la instalaţia de tratare mecano-biologică.

Tarife aplicate în relația cu utilizatorii casnici și non-casnici pentru fracțiile de deșeuri

colectate separat **( Lei/kg ):**

|  |  |  |
| --- | --- | --- |
| **ZONA** | **Rezidual** | **Reciclabil** |
| **Urban** | **1.1 lei/kg** | **1.92 lei/kg** |
| ***(non – casnici)*** |  |  |
| **Urban**  ***(casnici)*** | **0.97 lei/kg** | **2.03 lei/kg** |

Notă: **tarifele de mai sus includ TVA 21%**

**Indicele de Generare a deșeurilor municipale**

Indicele mediu de generare (I.G.) a deșeurilor municipale pe raza municipiului Bistrița, determinat prin raportarea cantității de deșeuri municipale generate în anul **2024** în mediul urban la numărul mediu de beneficiari și la 365 de zile este:

I.G./urban = 22,183.67 to/55,168 benef. PF/365 zile

**I.G./urban = 1.10 kg/benef. PF/zi**

**A. Tarife de gestionare deseuri reciclabile:**

**1.Tariful distinct (Td) pentru gestionarea deșeurilor de hârtie, metal, plastic și sticlă colectate separat din deșeurile municipale, de la persoanele fizice din mediul urban:**

**a) Td gestionare reciclabile cs AO (lei/ tonă)** = + CEC ()

Unde:

**i = 1÷n** reprezintă numărul de prestații/activități de salubrizare desfășurate de operatori pe fluxul fracției de deșeuri reciclabile colectate separat;

**cs** – colectare separată;

**AO** - activități desfășurate de operatori;

**Ti** - tariful, în lei/tonă, aferent prestației/activității „i” desfășurate de operator pe fluxul fracției de deșeuri reciclabile colectate separat, din fișa de fundamentare;

**CEC** – Valoarea contribuţiei pentru economia circulară pentru deşeurile municipale, deşeurile din construcţii şi desfiinţări, destinate a fi eliminate prin depozitare. Conform Legii nr. 175/2023 privind aprobarea Ordonanței de urgență nr. 125/2022 pentru modificarea și completarea Ordonanței de urgență nr. 196/2005 privind Fondul pentru Mediu, începând cu 01 ianuarie 2024 se modifică de la 80 lei/tonă la 160 lei/tonă.

*\*) formula și termenii utilizați au forma și înțelesul din Ordinul ANRSC nr. 640/2022, modificat prin Ordinul nr, 201/2023.*

**25%** reprezintă cantitatea de refuz de bandă rezultată din aplicarea indicatorilor de performanță ai stației de sortare conform Anexei nr. 5 la OUG nr, 92/2021;

**Q** reprezintă cantitatea de deșeuri reciclabile colectate separat, iar pentru cuantificarea tarifului de gestionare în lei/tonă, Q=l tonă;

**Tariful distinct** (Td) **de gestionare al deșeurilor reciclabile pentru persoanele fizice din mediul urban** = (Tarif colectare reciclabile + Tarif sortare + Tarif depozitare x25%xQ + CEC x25%xQ)/Q

= 1,035.62 lei/tonă + 558.34 lei/tonă + 25%x180.22lei/tonă + 25%x160 lei/tonă

= **1,679.02 lei/tonă** (fără TVA)

**b) Td gestionare reciclabile cs AO (lei/pers./lună)** = +

CEC ip (i) (lei/ pers/lună)== = 0.10 lei/pers/lună

\*) formulele și termenii utilizați au forma și înțelesul din Ordinul ANRSC nr. 640/2022, cu modificǎrile și completǎrile ulterioare

unde:

**CEC ip (i) = CEC x Q ip (i**)

**i = 1÷n**, **AO, cs, Ti, CEC** au semnificația de la lit. a);

**ip (%)** - indicator de performanţă aferent prestaţiei/activităţii, prevăzut în contractul de delegare sau, după caz, în hotărârea de dare în administrare;

**CEC ip (i) (lei)** - valoarea contribuţiei pentru economia circulară corespunzătoare indicatorului de performanţă aferent activităţii/prestaţiei i;

**CEC (lei/tonă)** - contribuţia pentru economia circulară, prevăzută la art. 9 alin. (1) lit. c) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, plătită de producătorii de deşeuri pentru cantităţile de deşeuri generate şi eliminate la depozit;

**Q ip (i) (tone)** - cantitatea de deşeuri destinată a fi eliminată prin depozitare calculată pe baza indicatorului de performanţă aferent activităţii/prestaţiei „i” aplicat la cantitatea programată de deşeuri prevăzută în fişa de fundamentare a tarifului activităţii/prestaţiei;

**p%** - ponderea deșeurilor menajere în deșeurile municipal = 90,2%, conform fișelor de fundamentare;

**Număr UC**- numărul de locuitori, din caietul de sarcini al activităţii de colectare separată şi transport separat al deşeurilor municipal - urban 2024 – 55,168 utilizatori

**1,869.09 tone** – cantitatea colectată separat deșeuri reciclabile PF 2024

**Tariful distinct** (Td) **de gestionare al deșeurilor reciclabile pentru persoanele fizice din mediul urban** = (1,035.62 x 1,869.09)/55,168/12 + (558.34 x 1,869.09)/55,168/12 + (180.22 x 1,869.09)/55,168/12 x 25% + 0.10

= 2.92 + 1.58 + 0.51x25% + 0.10

= **4.73 lei/pers/lună** (fără TVA)

1. **Tariful distinct (Td) pentru gestionarea deșeurilor de hârtie, metal, plastic și sticlă colectate separat din deșeurile municipale, de la agenții economici și instituțiile publice:**

Tariful distinct de gestionare al deșeurilor reciclabile pentru agenții economici și instituțiile publice = 945.52 lei/tonă + 558.34 lei/tonă + 25%x180.22lei/tonă + 25%x 160 lei/tonă

= **1,588.92 lei/tonă** (fără TVA)

*\*) pentru agenții economici și instituțiile publice tariful de gestionare nu se calculează și în lei/persoană/lună.*

**B. Tarife gestionare deșeuri reziduale:**

1.Tariful distinct (Td) pentru gestionarea **deșeurilor reziduale**, inclusiv a reziduurilor menajere și similare și a altor deșeuri colectate separat decât cele de hârtie, metal, plastic și sticlă **de la persoanele fizice din mediul urban**:

**a) Td gestionare reziduale cs AO (lei/tonă) =** + CEC ()

*\* ) formula și termenii utilizați au forma și înțelesul din Ordinul ANRSC nr. 640/2022,* cu modificǎrile și completǎrile ulterioare, *și se adaptează specificului SMID Bistrița-Năsăud*

unde:

**i = 1÷n**, **AO, cs, Ti, CEC (lei/tonă)** au semnificația de la pct. A, alin. (1), lit. b);

***Notă:*** *conform Contractului de concesiune nr. 34/2013 până la 9.000 tone/an (9000t/23442t\*100%=* ***38,39%****) din deșeurile reziduale din zona de blocuri din mediul urban, intră în activitatea de compostare, fiind aplicabil tariful aferent activității; cantitatea totală de deșeuri reziduale din mediul urban, conform indicatorilor de performanță și fișelor de fundamentare este de 23.442 tone/an,* ***61,61%*** *ajungând direct la eliminarea finală prin depozitare.*

**Td gestionare reziduale cs AO (lei/tonă) mediul urban** = [38,39% x (T colectare rez + T compostare + 45%xCEC + 52%xTdepozitare + 52%xCEC)] + [61,61% x (Tcolectare + Tdepozitare +CEC)]

= [38.39% x (421.11 + 190.01 + 45%x160 + 52%x180.22+ 52%x160)] + [61.61% x (421.11 + 180.22 + 160)]

= 38.39% x 860.03 + 61.61% x 761.33

**= 799.22 lei/tonă** (fără TVA)

***Notă:*** *Conform unui studiu de compoziţie realizat de către Consiliul Judeţean Bistriţa-Năsăud, din totalul deşeurilor reziduale colectate rezultă: 45% conţinut organic biodegradabil, 52% reziduu, 3% fracţie reciclabilă.*

**b) Td gestionare reziduale cs AO (lei/ pers/lună) =** +

*\*) formula și termenii utilizați au forma și înțelesul din Ordinul ANRSC nr. 640/2022, cu modificǎrile și completǎrile ulterioare*

CEC ip (i) (lei/ pers/lună) = = = 1.93 lei/pers/lună

**Td gestionare reziduale cs AO (lei/pers/lună) mediul urban**= [38.39% x (Tcolectare rez + Tcompostare + 45%xCEC + 52%xT depozitare + 52%xCEC)] + [61.61% x (Tcolectare + Tdepozitare + CEC)]

= [38.39% x (12.92 + 5.83 + 45%x1.93 + 52%x5.53 + 52%x1.93] + [61.61% x (12.92 + 5.83 + 1.93)] = 38.39% x 23.50 + 61.61% x 20.68 =

= **21.76 lei/pers/lună** (fără TVA)

unde:

**i = 1÷n**, **AO, cs, Ti, CEC ip (i) (lei), Q ip (i) (tone)** au semnificația de la pct. A, alin. (1), lit. b)

**9,141.56 tone** – 45% x 20,314.58 tone (cantitatea colectată de deşeuri reziduale ȋn 2024 PF= 20,314.58 to)

**T(tarif) colectare rez** = 421.11 lei/to x 20,314.58to / 55,168 loc / 12luni = **12.92**

**T(tarif) compostare** = 190.01 lei/to x 20,314.58to / 55,168 loc / 12 luni = **5.83**

**T(tarif) depozitare** = 180.22 lei/to x 20,314.58to / 55,168 loc / 12 luni = **5.53**

**TSBcasnic(mediul urban) =** Td deșeuri reciclabile + Td deșeuri reziduale

**= 4.73 lei/pers/lună +21.76 lei/pers/lună**

**= 26.49 lei/pers/lună** (fără TVA)

**2.** Tariful distinct pentru **gestionarea deșeurilor reziduale**, inclusiv a reziduurilor menajere și similare și a altor deșeuri colectate separat decât cele de hârtie, metal, plastic și sticlă **de la agenții economici și instituțiile publice**:

Tariful distinct de gestionare al deșeurilor reziduale pentru agenții economici și instituțiile publice = 567.48lei/tonă + 180.22 lei/tonă + 160 lei/to

= **907.70 lei/tonă** (fără TVA)

*\*) pentru agenții economici și instituțiile publice tariful de gestionare nu se calculează și în lei/persoană/lună.*

***Notă:*** *Tarifele distincte de gestionare se calculează și se aprobă prin aceeași hotărâre la orice aprobare/ modificare a unui tarif component. Aceste tarife nu se facturează, ci sunt utilizate în raporturile contractuale încheiate între A.D.I. Deșeuri Bistrița-Năsăud cu organizațiile care implementează răspunderea extinsă a producătorilor și de către autoritățile deliberative ale unităților administrativ teritoriale în vederea calculării taxelor de salubrizare, în conformitate cu art. 49- 55 din Legea nr. 101/2006 privind serviciul de salubrizare al localităților, republicată.*

**CAP. 2** **DESCRIEREA MECANISMULUI TEHNIC "*PLĂTEȘTE PENTRU CÂT ARUNCI*” – Utilizatori casnici**

Instrumentul economic “Plătește pentru cât arunci”(PPCA) are ca scop determinarea beneficiarilor sistemului de salubrizare al Municipiului Bistrița de a colecta selectiv deșeurile.

Principiul de bază al acestui instrument economic este limitarea volumului lunar de colectare destinat deșeurilor reziduale, raportat la indicele de generare a deșeurilor, prin metoda reducerii frecvenței de colectare sau prin cea a limitării volumului disponibil al recipientelor, astfel încât fracțiile reciclabile și vegetale să fie sortate corespunzător.

## Locuințe unifamiliale din mediul urban (zona de case)

**Art.1** (1) Descrierea tipurilor de pubele disponibile pentru fiecare locuință individuală, a volumului acestora, a fracției de deșeuri, precum și frecvența de colectare este sintetizată în diagrama de mai jos:

|  |  |  |  |  |
| --- | --- | --- | --- | --- |
| **Tip recipient** | **Rezidual** | **Pubelă de gunoi din plastic DIN EN 840, volum 360 l, lăț. x î. x ad. 665 x 1115 x 880 mm, Ø roții 300 mm, galben-0Plastic/Metal** | **Sticlă** | Pubela mobila din plastic 240 l, Albastra - Img 1**Hârtie/Carton** |
| **Volum** | 120l | 240l | 120l | 120l |
| **Frecvenţa colectare** | 4 ori/lună\* | 1/lună | 1/lună | 1/lună |
| **Costuri** | inclus TSB | inclus TSB | inclus TSB | inclus TSB |

*Notă: \* - serviciul operatorului este disponibil de 4 ori/lună (se ridică exclusiv conținutul pubelei negre de 120l).*

(2) Deșeurile reziduale depuse lângă pubela neagră sunt considerate deșeuri suplimentare, vor fi încărcate de operator în pubelă, iar apoi prin citirea dispozitivului digital RFID vor fi înregistrate în contul respectivului utilizator.

(3) Deșeurile reziduale depuse lângă pubela galbenă nu vor fi ridicate de operator cu autocompactorul pentru fracția de deșeuri de plastic/metal.

(4) Deșeurile voluminoase, alte fracții de reciclabile, deșeurile periculoase sau cele din construcții si amenajări interioare depuse lângă excipienții proprii, vor putea fi ridicate de operator ca deșeuri ABANDONATE cu autor cunoscut, după procedura prevăzută în Regulamentul de Salubrizare.

**Art. 2** Ridicarea pubelei negre şi a pubelei galbene (deșeuri reciclabile) se va face prin aport voluntar la poartă, respectând programul de colectare lunar al operatorului. ***Calendarul colectărilor este afișat pe site-ul primăriei şi pe cel al A.D.I. DEȘEURI BN.***

**Art. 3** (1) Regularizarea anuală a TSB la locuințele unifamiliale se face ȋn funcție de numărul de goliri ale pubelei negre şi al celei galbene astfel:

1. ***numărul efectiv de ridicări al pubelei galbene***, prin raportare la minimul antecalculat aferent numărului de membri din gospodărie, după cum este ilustrat ȋn tabelul de mai jos:

|  |  |  |
| --- | --- | --- |
| Structura familială (nr.pers) | Nr. minim de ridicări anuale prin scoterea voluntară a pubelei la poartă | Nr. de ridicări anuale permise de frecvenţa de colectare a operatorului |
|
| 1 | **6** | **12** |
| 2 | **8** | **12** |
| 3 | **10** | **12** |
| 4 | **11** | **12** |
| 5 | **11** | **12** |

*Notă: pubela galbenă va fi ridicată de operator doar dacă conținutul sǎu este de minim 80%.*

(2) Astfel, dacă numărul de goliri anuale pe tipul de structura familială este mai mare sau egal cu numărul minim ilustrat ȋn tabelul de mai sus, regularizarea este 0. Dacă numărul de goliri anuale este mai mic decât cel minim, atunci regularizarea se va calcula prin diferența ȋntre numărul minim prevăzut anual şi numărul efectiv realizat, de ȋnmultit cu 8 lei/golire.

(3) Pubelele galbene prezentate voluntar la golire care sunt impurificate/contaminate cu alte tipuri de deșeuri nu vor fi ridicate de operator. Ȋn plus, sancțiunile din regulamentul de salubrizare sunt aplicabile.

(4) Deșeurile reciclabile de plastic/metal generate suplimentar pot fi depuse în saci de plastic de 120l transparenți lângă recipientul galben, urmând ca aceștia sa fie încărcați ȋn pubela galbenă după golirea ei de către operator, în vederea înregistrării pubelei cu o a doua golire. Sacii de plastic impurificați nu vor fi ridicați. Citirea suplimentară a pubelei galbene se va reflecta în calculul anual al regularizării.

***b)*** ***Numărul maxim de goliri ale pubelei negre*** (deșeuri reziduale) incluse ȋn Taxa de Salubrizare de Bază este ilustrat în tabelul de mai jos:

|  |  |
| --- | --- |
| ***Structura familială*** | ***Nr. goliri anuale incluse ȋn TSB*** |
| 1 persoana | 24 |
| 2 persoane | 26 |
| 3 persoane | 28 |
| 4 persoane | 30 |
| 5 persoane | 32 |
| 6 sau mai multe pers. | 36 |

(5) Depășirile numărului de goliri ale pubelei negre se vor considera ca o generare excedentară, costul unei goliri suplimentare față de numărul de goliri incluse ȋn TSB, este de 5 lei/golire. Toate costurile suplimentare se vor calcula anual prin diferenţa ȋntre numărul de colectări efectiv ȋnregistrate de sistemul digital RFID şi numărul maxim inclus ȋn TSB pentru structura familială declarată. Depăşirile numărului de goliri ale pubelei negre astfel calculat vor fi impuse de autorităti cu ocazia regularizării.

(6) Dacă numărul de colectări anuale este inferior numărului maxim inclus ȋn TSB, atunci se va calcula, prin diferenţa ȋntre numărul de goliri maxim permise aferente structurii familiale şi numărul efectiv de goliri ȋnregistrat de sistemul digital RFID, o reducere a TSB, determinată de ȋnmulţirea cu 5 lei/golire şi diferenţa mai sus exprimată. Această reducere va fi utilizată ca un credit pentru TSB aferent anului fiscal următor.

(7) Astfel, regularizarea anuală a TSB se va face prin însumarea penalizărilor derivate din utilizarea pubelei galbene, calculate conform celor prevăzute la pct. (2) a prezentului articol, cu sumele derivate din generarea excedentară sau din reducerile rezultate de generarea sub pragul inclus în TSB, privind utilizarea pubelei negre, așa cum se prevede la pct. (5) şi (6) din prezentul articol.

**Art. 4** Primăvara şi toamna, operatorul de colectare va organiza un număr de 2 campanii de colectare a deșeurilor verzi (1/sezon) cu notificarea prealabilă a utilizatorilor asupra datelor exacte de colectare. Un volum de 240l/campanie/gospodărie este inclus ȋn TSB.

**Art. 5** Operatorul de salubrizare va organiza o rută de colectare din poartă în poartă pentru deșeurile voluminoase, cu o frecvență de o dată la două luni în mediul urban și trimestrial în mediul rural. Colectarea acestor deșeuri se va face prin prezentarea la poartă ȋn ziua anunțată a rutei. Costul acestor colectări este de asemeni inclus ȋn TSB.

**PENALIZĂRI**

**Art. 6**

*(1) Operatorul de colectare* (prin controlorul de traseu) va putea să facă inopinat verificări vizuale ale conținutului pubelelor destinate deșeurilor reciclabile și sacilor pentru deșeuri verzi, refuzând colectarea acelor recipiente care sunt contaminate cu fracții reziduale. Operatorul va informa totodată A.D.I. DEȘEURI BN cu privire la aceste situații. Refuzul va fi însoţit de un sticker pe care se va ȋnscrie motivul refuzului de colectare. În acest caz, utilizatorul are două alternative:

*- selectează corespunzător deşeurile ȋn vederea unei ridicari ulterioare a respectivei fracţii de deşeu sau*

*- predă recipientului ca deşeu rezidual la următoarea zi de colectare pentru acest tip deşeuri, cu aplicarea penalizărilor care se vor reflecta cu ocazia regularizării.*

Penalitățile se vor aplica ȋn cuantum de 20 lei/impurificare-contaminare cu alte fracții de deșeuri.

(2) *Autoritățile Publice Locale*, prin servicii proprii sau prin intermediari împuterniciți, pot face verificări ale corectitudinii declarațiilor de impunere, privitor la numărul de persoane declarate ori la numărul și tipul recipientelor folosite. În caz de neconformitate, penalizările aplicate vor fi de aplicare retroactivă (de la începutul anului fiscal în curs) a TSB cuvenit corespunzător situației identificate în teren.

Situațiile cu locatarii imobilelor transmise de Asociațiile de Proprietari vor fi considerate probe în aplicarea prezentelor penalizări.

1. **Platforme publice ( zona de blocuri)**

**Art. 7** (1) Colectarea deșeurilor de la platformele publice se face în recipiente de volum mare (1.1mc), amplasate suprateran, accesul la acestea fiind permis exclusiv locatarilor arondați la respectivele platforme.

(2) Depozitarea deșeurilor de orice tip la platformele publice de către persoane neautorizate se sancționează conform legislației în vigoare referitoare la abandonarea deșeurilor.

|  |
| --- |
| (3) Tabelul de mai jos prezintă tipul recipientelor de 1,1 mc. amplasate pe platformele publice, împreună cu containerele semi-îngropate, serviciile incluse ȋn taxa de salubrizare de bază, calendarul colectării, precum și costurile suplimentare generate. |
| |  |  |  |  |  | | --- | --- | --- | --- | --- | | **Tip recipient** | **Rezidual** | **Plastic/Metal** | **Sticlă** | **Hârtie/Carton** | | **Volum** | 1.1 mc | 1.1 mc | 1.1 mc | 1.1 mc | | **Frecvenţa colectare** | 5 ori/săptămână | 1/săptămână | 1/lună | 2/lună | | **Costuri** | inclus TSB | inclus TSB | inclus TSB | inclus TSB | |

## Art. 8 Intervalul între două colectări poate fi modificat în funcţie de necesităţi, în funcție de gradul de umplere a recipienților de colectare, în concordanţă cu prevederile contractului de atribuire privind concesiunea serviciului. În funcție de gradul de umplere a recipienților, de tipul și volumul deșeurilor, operatorul va reduce/crește intervalul de timp între două colectări succesive, astfel, frecvența de colectare va fi adaptată la situația din teritoriu și la solicitarea U.A.T.-urilor/A.D.I. Deseuri Bistrița-Năsăud. Graficele de colectare a deşeurilor municipale se stabilesc de către operator împreună cu UAT-urile și A.D.I. Deșeuri Bistrița-Năsăud pentru fiecare tip de deşeu si vor fi comunicate tuturor utilizatorilor serviciului, persoane fizice şi juridice. Programul de colectare va fi stabilit în funcție de programul de funcționare al Stațiilor de transfer, Centrelor de Colectare și al CMID Tărpiu, de regulă în intervalul orar 06:00 - 18:00.

## Art. 9 Dimensionarea recipientelor amplasate pe platforme se va face în funcție de indicele de generare aferent mediului urban (1.1 kg/loc./zi) și de numărul de locuitori arondați la respectiva platformă, conform SR 13387:1997, precum și în funcție de indicatorii de performanță ai colectării selective la nivelul S.M.I.D.Bistrița-Năsăud.

**Art. 10** În cazul recipientelor pentru deșeuri reziduale, se vor amplasa și containere suplimentare, a căror golire se va face doar dacă acestea conțin deșeuri cu un grad de umplere de minim 80%, contra unui cost de 25 lei/container/golire.

**Art. 11** (1) Amplasarea containerelor suplimentare pentru deșeurile reziduale se va face după formula: dacă numărul determinat de containere pentru rezidual arondate respectivei platforme este mai mic sau egal cu 3, se va amplasa 1 container suplimentar, iar pentru 4-6 containere determinate a fi arondate se vor aloca încă 2 containere suplimentare.

(2) Containerele pentru deșeuri reziduale amplasate suplimentar vor fi distinct marcate pe corpul lor cu inscripția *“Atenție! Volum rezidual excesiv! Cost suplimentar!”*

**Art. 12** Containerele pentru deșeuri reciclabile contaminate vor fi ridicate ca deșeuri reziduale, iar costul golirii în acest caz va fi unul penalizator, adică dublu față de golirile suplimentare reziduale, respectiv 50 lei/container/golire.

**Art. 13** Costurile suplimentare și penalizatoare vor fi împărțite tuturor utilizatorilor (proprietarilor apartamentelor) arondați la respectiva platformă publică, cu ocazia regularizării anuale a taxei de salubrizare, prin raportare la numărul de persoane.

***Notă****: Toate recipientele supraterane amplasate pe platformele publice vor fi echipate cu RFID tag-uri distincte, care vor transmite tipul de recipient și adresa la care acesta se află.*

**Art. 14** Frecvența de colectare inclusă în **TSB** la platformele publice va fi**:**

a) **la 2 zile (vara) si la 3 zile (iarna)**: containerele pentru deșeuri reziduale. Colectarea deșeurilor reziduale poate fi crescută la 1 dată pe zi, în vederea prevenirii răspândirii mirosurilor, în perioada 01.06. – 01.09. a fiecărui an, atunci când temperatura aerului depășește 25 degrade Celsius.

b) săptămânal- containerele pentru deșeuri de plastic/metal, de 2 ori/lună pentru deșeurile de hârtie/carton, 1 dată/lună pentru deșeurile de sticlă.

***Notă:*** *Toate aceste colectări vor fi efectuate de către autocompactoare diferite, monitorizate digital pentru prevenirea amestecării fracțiilor și inscripționate distinct pe părțile laterale ale acestora.*

**Art. 15** Golirea containerului suplimentar pentru deșeuri reziduale nu va fi efectuată decât dacă acesta conține deșeuri (minim 80% grad de umplere). În acest caz va fi calculat un cost adițional de 25 lei/container, iar achitarea acestuia va fi efectuată prin regularizare. Deșeurile depuse lângă platformele publice vor fi încărcate în containerul de deșeuri suplimentare de către operatorul de colectare, iar acest va fi golit, indiferent de gradul de umplere.

**Art. 16** Operatorul de colectare va efectua verificări vizuale (prin controlorul de traseu) ale recipientelor destinate fracțiilor reciclabile, iar în cazul în care acestea sunt contaminate, va refuza golirea lor cu autocompactorul destinat acestor fracții. În acest caz, se va lipi un sticker cu motivul refuzului (spre știința locatarilor), iar respectivul recipient va fi colectat ca deșeu rezidual de către autocompactorul desemnat, la următoarea zi de golire. Această situație generează un cost penalizator de 50lei/container, achitabil de asemenea cu ocazia regularizării.

**Art. 17**

1. Regularizarea se va face automat pe baza calculului de recipiente suplimentare ridicate într-un an (la valoarea de 25 lei/container), la care se adaugă penalizările rezultate din numărul de recipiente pentru deșeuri reciclabile și biodegradabile contaminate (la valoarea de 50lei/container). Costurile suplimentare și penalizatoare aferente unei platforme comune vor fi împărțite la numărul de locatari arondați la respectiva platformă. Costurile de regularizare vor fi calculate lunar și raportate la numărul curent de utilizatori declarați pentru respectiva lună.
2. Organele de control mandate de UAT-uri pot dispune controale inopinate având ca scop confruntarea numărului de utilizatori declarați cu cel cuprins în listele cu utilitățile ale Asociațiilor de locatari. În cazul în care numărul acestora din listele afișate la bloc este mai mic decât cel declarat, se va impune TSB pentru fiecare persoană nedeclarată, cu începere din prima lună a anului în curs, cu notificarea respectivului utilizator.

**Art. 18**

(1) Programul “RECICLEAZĂ ACTIV”este o metodă de decuplare de la plata costurilor suplimentare și a penalizărilor a utilizatorilor platformelor publice sau a celor din condominii care nu doresc includerea lor în sistemul regularizării colective, invocând conformarea lor la sistem. Aceștia vor avea posibilitatea să își depună lunar deșeurile reciclabile la oricare dintre punctele de colectare de la orice colector autorizat, urmând a depune la Direcția de Infrastructură şi Servicii Bistriţa, până la sfârșitul semestrului pentru care se face regularizarea, dovada predării acestor deșeuri, respectiv orice document emis de către colectorul autorizat.

(2) Nedepunerea la Direcția de Infrastructură şi Servicii Bistrița a dovezii menționate la alin. (1) până la sfârșitul semestrului pentru care se face regularizarea va duce la imposibilitatea integrării utilizatorului respectiv în programul ”reciclează activ”. În situația în care pentru una sau mai multe luni utilizatorul nu face dovada predării deșeurilor conform celor precizate la alin. (1), programul nu va fi aplicat pentru luna/lunile respectivă/respective.

1. **Condominii**

**Art. 19** În înțelesul prezentului regulament, condominiile sunt tipurile de imobile cu mai multe apartamente, având în proprietate o curte interioară aflată în indiviziune, unde sunt depozitate recipientele de colectare a deșeurilor.

**Art. 20** În funcție de spațiul disponibil pentru stocarea recipientelor de colectare și de numărul de apartamente din respectivul condominiu, se vor putea aplica două metode: (1) cea a recipientelor individuale și (2) cea a recipientelor colective.

**Art. 21**

(1) Metoda recipientelor individuale se va aplica doar acolo unde spațiul permite, în urma depunerii la Direcţia de Infrastructură şi Servicii Bistriţa a unei solicitări scrise, prin amplasarea de recipiente arondate, astfel încât mecanismul să fie identic cu cel de la locuințele individuale descris în prezentul regulament.

(2) Depunerea deșeurilor în aceste recipiente va putea fi individualizată prin încuierea lor cu cheie (deschiderea de către operatorul de salubrizare se va face cu ajutorul sistemului gravitațional de deschidere al yalei respectivei pubele). În acest caz, costul recipientului va fi achitat direct operatorului de salubrizare.

**Art. 22** Acolo unde spațiul nu permite și nu s-a depus o solicitare pentru recipiente individuale, se vor dimensiona recipiente colective de volum mare (pubele de 240l sau containere de 1.1mc), respectivul condominiu fiind tratat ca metodologie la fel ca o platformă publică.

***Notă****: În toate situațiile, recipientele se vor aloca astfel încât suprafața acestora la sol să fie minimă, la volum corespunzător numărului de persoane din condominiu.*

**Art. 23** Operatorul va organiza colectarea deșeurilor textile în cadrul a două campanii gratuite pe an, în mediul urban și rural - zona cu case și blocuri de la persoane fizice, inclusiv asociații de locatari/proprietari și de la agenți economici/instituții publice, cu notificarea prealabilă a utilizatorilor asupra datelor exacte de colectare. De asemenea, deșeurile textile pot fi transportate în Stațiile de transfer/ Centrele de colectare de către generatori, caz în care operatorul va prelua gratuit aceste deșeuri, sau pe bază de comandă, contra cost, la tariful aprobat pentru deșeurile reziduale**.**

Operatorul va organiza campanii de colectare gratuite a deșeurilor predominant vegetale, de tipul “săptămâna curăţeniei”, în special primăvara și toamna, respectiv în perioada 28 martie - 27 mai și 26 septembrie - 25 noiembrie, în mediul urban și rural - zona cu case și blocuri de la persoane fizice, inclusiv asociații de locatari/proprietari și de la agenți economici/instituții publice, cu notificarea prealabilă a utilizatorilor asupra datelor exacte de colectare, fiind inclus în tariful de colectare un volum de 240l/campanie/gospodărie . Deşeurile biodegradabile constau în deșeuri din grădini și piețe, deșeuri organice, copaci și tufișuri, iarbă, frunze, așchii de lemn netratate și rumeguș, hârtia care nu poate fi reciclată.

**CAP. 3 DESCRIEREA MECANISMULUI TEHNIC "*PLĂTEȘTE PENTRU CÂT ARUNCI*”- Utilizatorii non-casnici**

**Art. 24** Utilizatorii non-casnici sunt definiți ca agenți economici și instituții publice care generează deșeuri similare deșeurilor menajere. Prezentului regulament i se supun și agenții economici industriali și comerciali cu suprafețe medii și mari, dar numai pentru fracția reziduală similară celei menajere pe care aceștia o generează.

**Art. 25** Colectarea deșeurilor de la agenții economici aflați în imobile nepartajate cu alți locatari (individuale) și care au recipiente alocate exclusiv, se face pe 4 fracții, după cum urmează: (1) deșeuri reziduale, (2) deșeuri reciclabile de plastic/metal, (3) deșeuri de hârtie/carton, (4) colectarea separată a sticlei se face la platforme publice. Agenții economici fără recipiente individuale vor colecta deșeurile generate, pe 4 fracții, în recipientele alocate imobilului în care ei își desfășoară activitatea, respectând specificul de colectare al imobilului.

**Art. 26**

(1) Utilizatorii non-casnici cu profil de birouri și administrativ care își desfășoară activitatea în imobile partajate cu mai mulți utilizatori au obligația să depună declarația de impunere la Direcţia Economică-Venituri în termen de maximum 90 de zile de la intrarea în vigoare a prezentului regulament, în cazul în care nu au depus o astfel de declarație până la acest moment, acestor utilizatori li se va calcula TSB în funcție de numărul de angajați, astfel:

**TSB** **(ag.economic) = (nr. angajați x TSBcasnic )\***

\**Pragurile minime prevăzute în cuprinsul prezentului regulament în funcție de numărul de angajați sunt aplicabile în mod corespunzător.*

(2) Regularizările taxei de salubrizare pentru utilizatorii non-casnici menționați la alin. (1) vor fi efectuate conform aceluiași algoritm prevăzut pentru utilizatorii casnici (persoane fizice), potrivit procedurilor aferente tipului de colectare stabilit pentru respectivul imobil (platformă publică sau condominii).

(3) Agenții economici care doresc decuplarea de la sistemul regularizărilor și penalizărilor colective, au posibilitatea să se înroleze în programul ”reciclează activ”, în aceleași condiții prevăzute pentru utilizatorii casnici, așa cum sunt descrise la art.18.

**Art. 27**

(1) Toți utilizatorii non-casnici situați în imobile nepartajate (individuale), deținute în proprietate sau în chirie, destinate în exclusivitate folosinței acestora, vor achita TSB în funcție de numărul și tipul de recipiente solicitate cu ocazia depunerii declarației de impunere și a frecvenței lunare de colectare declarate, astfel:

|  |  |  |  |
| --- | --- | --- | --- |
|  | **TIP RECIPIENT** | **Frecvența lunară** | **TSB/recipient/lună** |
| **REZIDUAL** | **pubelă 120 l** | **2** | **71.94 lei** |
| **pubelă 120 l** | **3** | **107.91 lei** |
| **pubelă 120 l** | **4** | **143.88 lei** |
| **pubelă 240 l** | **2** | **143.88 lei** |
| **pubelă 240 l** | **3** | **215.82 lei** |
| **pubelă 240 l** | **4** | **287.76 lei** |
| **container 1,1 mc** | **2** | **659.68 lei** |
| **container 1,1 mc** | **3** | **989.52 lei** |
| **container 1,1 mc** | **4** | **1319.36 lei** |

Notă: **tarifele de mai sus includ TVA 21%**

(2) În cazul în care frecvența lunară de colectare nu se încadrează în TSB stabilit la alin. (1), valoarea acestuia se va calcula conform formulei de mai jos:

TSB = costul tipului de recipient solicitat x frecvența de colectare lunară declarată,

știind că:

|  |  |  |
| --- | --- | --- |
|  | **TIP RECIPIENT** | **cost/recipient/colectare** |
| **REZIDUAL** | **pubela 120 l** | **35.97 lei** |
| **pubela 240 l** | **71.94 lei** |
| **container 1,1mc** | **329.84 lei** |

Notă: **tarifele de mai sus includ TVA 21%**

***Note importante****:*

*a) Recipientele pentru colectarea separată a hârtiei/cartonului (albastre) și cele pentru colectarea separată a plasticului/metalului (galbene) vor fi amplasate la paritate cu recipientele de deșeuri reziduale solicitate, cu excepția utilizatorilor care prezintă acorduri încheiate cu alți colectori autorizați. Golirea recipientelor destinate deșeurilor reciclabile de ambalaje va fi gratuită pentru utilizatori.*

*b) Utilizatorii non-casnici care încheie ulterior acorduri cu alți colectori autorizați pentru colectarea deșeurilor reciclabile nu vor avea dreptul să folosească recipientele galbene puse la dispoziție de către SMID Bistrița-Năsăud, acestea putând fi retrase de către operatorul de colectare.*

*c) Prevederile referitoare la pragurile minime cuprinse în prezentul regulament în funcție de numărul de angajați sunt aplicabile în mod corespunzător în situația solicitării unui singur recipient şi/sau a declarării unei frecvențe lunare de colectare pentru care valoarea TSB este inferioară acestor praguri.*

*d) Conform Regulamentului-cadru A.D.I. Deşeuri Bistriţa-Năsăud aprobat cu Hotărârea AGA nr 19/2019 pubela neagră de 120l aferentă deşeului menajer are o greutate medie de* ***32.7 kg.***

(3) Regularizările taxei de salubrizare se vor face semestrial, prin contorizarea colectărilor suplimentare înregistrate, conform tabelului de mai jos:

|  |  |  |
| --- | --- | --- |
|  | **TIP RECIPIENT** | **Cost/colectare** |
| **REZIDUAL** | **pubelă 120 l** | **40.97 lei** |
| **pubelă 240 l** | **76.94 lei** |
| **container 1,1mc** | **334.84 lei** |

Notă: **tarifele de mai sus includ TVA 21%**

**Art. 28** Pragurile minime ale utilizatorilor non-casnici sunt aplicabile tuturor categoriilor de agenți economici societăți comerciale ori de instituții publice și se determină în funcție de numărul de angajați declarați pe propria răspundere de aceștia, după cum urmează:

|  |  |
| --- | --- |
| **Număr angajați** | **TSB minim/lună** |
| 0-5 angajați | 71.94 lei |
| 6-10 angajați | 143.88 lei |
| peste 10 angajați | 329.84 lei |

**CAP. 4 DISPOZIŢII FINALE**

**Art. 29** Cu ocazia montării sistemului de monitorizare RFID se vor inventaria recipientele agenților economici și, pe baza declarațiilor de impunere înregistrate la Direcția Economică-Venituri, se vor putea face corecțiile necesare, prin punerea în acord a situației din teren cu prevederile prezentului regulament.

**Art. 30** Ridicarea în vederea colectării va fi efectuată exclusiv pentru recipientele furnizate de către operatorul de colectare și monitorizate prin sistemul RFID. Alte recipiente decât cele furnizate nu vor fi colectate pentru niciuna dintre categoriile de utilizatori, fără o prealabilă înregistrare a lor la Direcţia de Infrastructură şi Servicii Bistriţa. Înregistrarea recipientelor presupune verificarea cererii solicitantului prin analiza încadrării volumului, a codului de culoare și a compatibilității cu utilajele de colectare ale operatorului licențiat.

**Art. 31** Defecțiunea recipientelor din exploatare va fi notificată operatorului, în vederea reparării sau înlocuirii lor. Distrugerea totală sau parțială a unui recipient se sancționează cu achitarea de către utilizator a contravalorii unui recipient nou.

**Art. 32** Contaminarea de către utilizatorii non-casnici a fracțiilor de deșeuri reciclabile colectate separat în recipientele puse la dispoziție de către Municipiul Bistriţa, se penalizează prin colectarea acestora ca deșeu rezidual, la un tarif dublu față de cel menționat la art. 26 alin.(3).

**Art. 33** Prezentele prevederi sunt aplicabile imediat după instalarea infrastructurii digitale de către operatorul de colectare și transport, așa cum este indicat ȋn Actul adițional al acestuia care conține prevederi legate de perioada de mobilizare.